**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 05 /02/2024**

 **Αριθ. Πρωτ. 2312**

**ΑΠΟΣΠΑΣΜΑ**

# Από το πρακτικό της αριθμ. 2ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 24**

**Προγραμματισμός προσλήψεων προσωπικού με σχέση εργασίας ιδιωτικού δικαίου ορισμένου χρόνου για την κάλυψη αναγκών της ανταποδοτικής Υπηρεσίας Καθαριότητας του Δήμου Λεβαδέων.**

 Στη Λιβαδειά σήμερα 02η Φεβρουαρίου 2024 ημέρα Παρασκευή και, ώρα 13.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 1862/29-01-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 7 (επτά) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Τζουβάρας Νικόλαος - αν/κό μέλος κ. Καλλιαντάση Χρήστου

 5. Παπαβασιλείου Αικατερίνη

 6. Μίχας Δημήτριος

 7.Ταγκαλέγκας Ιωάννης

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε

υπόψη των μελών την με αριθ.πρωτ. 1846/29-01-2024 εισήγηση της Δ/νσης Διοικητικών Υπηρεσιών

του Δήμου Λεβαδέων στην οποία αναφέρονται:

*Η αρμόδια Διεύθυνση Περιβάλλοντος , Καθαριότητας και Πρασίνου με το με αρ. πρωτ. 630/10.1.2024 έγγραφό της υπέβαλλε αίτημα πρόσληψης έκτακτου προσωπικού , συνολικά είκοσι δύο (22 ) ατόμων και ειδικότερα επτά (7) ατόμων ΔΕ Οδηγών Απορριμματοφόρου και δέκα πέντε (15 ) ατόμων ΥΕ Συνοδών Απορριμματοφόρων , για την κάλυψη των αναγκών της ανταποδοτικής υπηρεσίας Καθαριότητας του Δήμου , για τους λόγους που αναφέρονται στο έγγραφο αίτημά της , όπως κατωτέρω παρατίθεται :*

*“ Πρόσληψη έκτακτου προσωπικού για τις ανάγκες του Τμήματος Καθαριότητας και Ανακύκλωσης της Διεύθυνσης Περιβάλλοντος, Καθαριότητας και Πρασίνου για το έτος 2024*

*Έχοντας υπόψη :*

1. *Την αριθμ. 2539/65439/8.5.2017 (ΑΔΑ ΩΑΤΠΟΡ10-ΒΛΥ) Απόφαση του Γενικού Γραμματέα Αποκε- ντρωμένης Διοίκησης Θεσσαλίας – Στ. Ελλάδας με την οποία εγκρίθηκε η εξαίρεση από την πενθή- μερη εργασία και η καθιέρωση 24ωρης λειτουργίας όλες τις ημέρες της εβδομάδας και τις Κυριακές και τις ημέρες αργίας του Τμήματος Καθαριότητας & Ανακύκλωσης του Δήμου Λεβαδέων και η οποία δημοσιεύτηκες το ΦΕΚ 1651/τ.Β/15.5.2017.*
2. *Το γεγονός ότι η ιδιαιτερότητα και η ιδιοτυπία των συνθηκών λειτουργίας της υπηρεσίας καθαριό τητας του Δήμου, καθώς και η αποτελεσματικότερη λειτουργία και η απρόσκοπτη εξυπηρέτηση των δημοτών επιβάλλει την καθιέρωση εξαίρεσης από την πενθήμερη εργασία της ανωτέρω υπηρεσίας και τη λειτουργία αυτής σε 24ωρη βάση προκειμένου να ανταποκριθεί στα καθήκοντά της και να επιτελεί το έργο της καθαριότητας στο Δήμο μας, με τον καλύτερο δυνατό τρόπο.*

*Το τμήμα Καθαριότητας & Ανακύκλωσης είναι επιφορτισμένο με τις ανάγκες καθαριότητας του Δήμου σε επίπεδο συλλογής και μεταφοράς αστικών αποβλήτων, ογκωδών απορριμμάτων και υπολειμμάτων κλαδεμάτων, υλικών ανακύκλωσης, πλύσιμο κάδων απορριμμάτων καθώς και με την καθαριότητα των κοινόχρηστων χώρων όλου του Καλλικρατικού Δήμου Λεβαδέων.*

*Η ετήσια ποσότητα των απορριμμάτων που συλλέγεται από τους 1.400 κάδους προσωρινής συλλογής απορριμμάτων ανέρχεται στους 11.500 τόνους, ενώ από τους 500 κάδους ανακύκλωσης συλλέγονται*

*1.500 τόνοι ανακυκλώσιμου υλικού.*

*«Δρομολόγια» και μηχανολογικός εξοπλισμός που χρησιμοποιεί το τμήμα καθαριότητας και ανακύκλωσης για τη συλλογή και μεταφορά των απορριμμάτων*

*Για την συλλογή των απορριμμάτων από τους κάδους προσωρινής αποθήκευσης και τη μεταφορά τους στον Χ.Υ.Τ.Υ. Λιβαδειάς χρησιμοποιούνται έξι (6) από τα εννέα (9) απορριμματοφόρα οχήματα που διαθέτει ο Δήμος. Από αυτά τρία (3) δραστηριοποιούνται στην Δημοτική Ενότητα Λιβαδειάς και τα υπόλοιπα τρία (3) στις Δημοτικές Ενότητες Δαύλειας – Χαιρώνειας, Κορώνειας και Κυριακίου*

*H αποκομιδή των ογκωδών αντικειμένων και των απορριμμάτων που βρίσκονται σε χώρους όπου δεν είναι δυνατή η προσέγγιση των απορριμματοφόρων λόγω στενότητας των δρόμων, πραγματοποιείται από δύο (2) ανατρεπόμενα φορτηγά οχήματα και ένα (1) μηχάνημα έργου.*

*Για την συλλογή των ανακυκλώσιμων υλικών και τη μεταφορά τους στα container προσωρινής αποθήκευσης που βρίσκονται στον Χ.Υ.Τ.Υ. Λιβαδειάς χρησιμοποιείται ένα (1) απορριμματοφόρο όχημα για ό- λες τις Δημοτικές Ενότητες.*

*Στην πόλη της Λιβαδειάς έχουν τοποθετηθεί τρία (3) μεταλλικά container συλλογής απορριμμάτων μεγάλης χωρητικότητας, τα οποία μεταφέρονται στον Χ.Υ.Τ.Υ. Λιβαδειάς με ειδικό γερανοφόρο όχημα.*

*Το πλύσιμο των κάδων απορριμμάτων και αυτών της ανακύκλωσης πραγματοποιείται με τη χρήση ενός (1) ειδικού οχήματος – πλυντηρίου κάδων, το οποίο δραστηριοποιείται σε όλο τον Καλλικρατικό Δήμο Λεβαδέων.*

*Ο οδοκαθαρισμός πραγματοποιείται με τη χρήση ενός μηχανικού σαρώθρου.*

*Για την καθημερινή συλλογή και μεταφορά των απορριμμάτων (από Δευτέρα έως Παρασκευή) χρησιμοποιείται συνολικά ο παραπάνω αναγραφόμενος μηχανολογικός εξοπλισμός και πραγματοποιούνται δεκατρία (13) διαφορετικά «δρομολόγια». Για την αποκομιδή των απορριμμάτων και των ανακυκλώσιμων υλικών το Σάββατο και την Κυριακή πραγματοποιούνται συνολικά τέσσερα (4) «δρομολόγια» με τη χρήση δύο (2) απορριμματοφόρων οχημάτων.*

*Συνοπτικά για την συλλογή και μεταφορά των αστικών απορριμμάτων, των ανακυκλώσιμων υλικών, καθώς και τον καθαρισμό των κοινόχρηστων χώρων (οδών, πλατειών κ.λπ.) χρησιμοποιείται ο παρακάτω μηχανολογικός εξοπλισμός:*

* *Απορριμματοφόρα οχήματα: έξι (6)*
* *Απορριμματοφόρο όχημα ανακύκλωσης ένα (1)*
* *Ανοιχτό φορτηγό ¾ αποκομιδής απορριμμάτων και ογκωδών αντικειμένων: ένα (1)*
* *Ανοιχτό φορτηγό αποκομιδής ογκωδών αντικειμένων: ένα (1)*
* *Φορτηγό – γερανός αποκομιδής container απορριμμάτων: ένα (1)*
* *Πλυντήριο κάδων απορριμμάτων: ένα (1)*
* *Φορτωτής – εκσκαφέας τύπου JCBQ ένα (1)*
* *Σάρωθρο: ένα (1)*

*Απαιτούμενο προσωπικό για τη συλλογή και μεταφορά των απορριμμάτων*

*Για την καθημερινή (Δευτέρα έως Κυριακή) συλλογή και μεταφορά των απορριμμάτων με τη χρήση του αναγραφόμενου μηχανολογικού εξοπλισμού και την πραγματοποίηση των δεκαεπτά (17) «δρομολογί- ων» απαιτείται το παρακάτω εργατοτεχνικό προσωπικό:*

* *Οδηγοί απορριμματοφόρων και λοιπών οχημάτων: δεκατρείς (13)*
* *Χειριστές μηχανημάτων έργου: δύο (2)*
* *Συνοδοί απορριμματοφόρων, φορτηγών και καδοπλυντηρίου: εικοσιτέσσερις (24)*

*Διαθέσιμο μόνιμο εργατοτεχνικό προσωπικό τμήματος καθαριότητας:*

*Το μόνιμο εργατοτεχνικό προσωπικό (οδηγοί, χειριστές, εργάτες) του τμήματος αριθμεί συνολικά είκοσι εννέα (29) εργαζόμενους, οι οποίοι κατανέμονται ως εξής:*

* *Οδηγοί απορριμματοφόρων και λοιπών οχημάτων: επτά (7) μόνιμοι υπάλληλοι*
* *Κατ’ εξαίρεση οδηγοί λοιπών οχημάτων: ένας (1) μόνιμος υπάλληλος*
* *Χειριστές μηχανημάτων έργου: τέσσερις (4) μόνιμοι υπάλληλοι*
* *Συνοδοί απορριμματοφόρων, φορτηγών και καδοπλυντηρίου: επτά(7) μόνιμοι υπάλληλοι*
* *Οδοκαθαριστές – καθαριότητα κοινόχρηστων χώρων: δέκα (10) μόνιμοι υπάλληλοι*

*Από το διαθέσιμο εργατοτεχνικό προσωπικό ένας οδοκαθαριστής ένας οδοκαθαριστής είναι άτομο με ειδικές ανάγκες, ένας οδοκαθαριστής δεν μπορεί να προσφέρει εργασία λόγω σοβαρού προβλήματος υγείας, ένας χειριστής μηχανημάτων έργου απασχολείται παράλληλα στην αποκομιδή των container απορριμμάτων και στο καλαθοφόρο όχημα και ένας χειριστής απασχολείται στην κοπή χόρτων με το χορτοκoπτικό μηχάνημα.*

*Εκτός των άλλων πρέπει να σημειωθεί ότι:*

* *Δεν αναμένονται προσλήψεις μόνιμου προσωπικού για το έτος 2024.*
* *Οι πραγματοποιηθείσες προσλήψεις προσωπικού πέντε (5) οδηγών και έντεκα (11) έντεκα συνοδών απορριμματοφόρου με οκτάμηνες συμβάσεις ορισμένου χρόνου, μέσω ΑΣΕΠ έχουν ημερομηνία λήξης την 21η Απριλίου 2024.*

*Από τα παραπάνω συμπεραίνεται ότι από την 22η Απριλίου 2024, για την κάλυψη των αναγκών της υπηρεσίας καθαριότητας, απαιτείται η πρόσληψη έκτακτου προσωπικού με συμβάσεις οκτάμηνης διάρκειας.*

*Επίσης επισημαίνουμε ότι επειδή το υπάρχον μόνιμο εργατικό προσωπικό του τμήματος καθαριότητας και ανακύκλωσης είναι ελλιπές, οποιαδήποτε κανονική ή πιθανή αναρρωτική άδεια υπαλλήλου, καθώς και πιθανή αποχώρηση οδηγών και εργατών λόγω συνταξιοδότησης θα επιφέρουν σημαντικά προβλήματα και αδυναμία εκτέλεσης των εργασιών αποκομιδής των απορριμμάτων και της καθαριότητας του Δήμου.*

*Με βάση τα ανωτέρω σχετικά έγγραφα, καθώς και τα αναφερόμενα αναλυτικά στοιχεία που αφορούν στο απαιτούμενο και στο διαθέσιμο προσωπικό του τμήματος, προκύπτει ότι είναι αναγκαία η πρόσληψη επτά (7) οδηγών απορριμματοφόρων και δέκα πέντε (15) συνοδών απορριμματοφόρων με συμβάσεις οκτάμηνης ισχύος.”*

*Στο με αρ.πρωτ. 6783/27.01.2023* ***(*** *ΑΔΑ:ΨΙ6Ι46ΜΤΛ6-Δ3Κ)* *έγγραφο του* *Υπουργείου Εσωτερικών αναφορικά με τον* *Προγραμματισμό προσλήψεων έκτακτου προσωπικού έτους 2023 στους ΟΤΑ α και β ΄βαθμού και στα ΝΠΙΔ αυτών , επισημαίνεται ότι για τα* ***αιτήματα*** *που αφορούν σε προσωπικό ιδιωτικού δικαίου ορισμένου χρόνου*  ***ανταποδοτικού χαρακτήρα***

***( άρθρο 107 του ν. 4483 /2017 ( ΦΕΚ 107 Α) ,***  *απαιτούνται τα δικαιολογητικά που αναφέρονται στο Παράρτημα 2α , με υποχρεωτική συμπλήρωση των υποδειγμάτων αυτών :*

1. ***Απόφαση Δημοτικής Επιτροπής*** *, σύμφωνα με τις διατάξεις του* ***άρθρου 9 του ν. 5056/2023*** *( ΦΕΚ 163 Α ) με την οποία θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού, κατά αριθμό, βαθμίδα εκπαίδευσης και ειδικότητα και με ακριβή αναφορά στην διάρκεια των συμβάσεων, με τις οποίες θα απασχοληθούν οι προσληπτέοι.*
2. *Αντίγραφο του Οργανισμού Εσωτερικής Υπηρεσίας στον οποίο θα πρέπει να έχουν προβλεφθεί οι θέσεις του αιτούμενου προσωπικού, σύμφωνα με την παράγραφο 1 του άρθρου 205 του ΚΚΔΥ (ν.3584/2007).*
* *Βεβαίωση της οικονομικής υπηρεσίας των παραπάνω φορέων ότι έχουν εγγραφεί στον προϋπολογισμό τους οι σχετικές πιστώσεις για το τρέχον έτος, καθώς και ότι θα εγγραφούν οι ανάλογες πιστώσεις και στον προϋπολογισμό του επόμενου έτους.*
* *Τον Πίνακα Β του Παραρτήματος 2α για την πρόσληψη προσωπικού με σχέση εργασίας ιδιωτικού δικαίου ορισμένου χρόνου ανταποδοτικού χαρακτήρα συμπληρωμένο. Η ορθή και επιμελής συμπλήρωση του παραρτήματος κρίνεται επιβεβλημένη.*

***Σημειώνεται ότι για να χαρακτηρίζονται οι προσλήψεις ως «ανταποδοτικού χαρακτήρα» πρέπει από τη βεβαίωση περί ύπαρξης πιστώσεων του φορέα να προκύπτει ότι η δαπάνη καλύπτεται από ανταποδοτικά τέλη και έχει εγγραφεί στον προϋπολογισμό του φορέα, στους κωδικούς που αντιστοιχούν σε ανταποδοτικές υπηρεσίες.****)*

*Για την έγκριση πρόσληψης προσωπικού ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του άρθρου 205 του Ν.3584/2007 (Α' 143), εκδίδεται απόφαση του Υπουργού Εσωτερικών. Οι ως άνω συμβάσεις εξαιρούνται της υποχρέωσης έγκρισης της Επιτροπής της ΠΥΣ 33/2006, όπως ισχύει. (*[*παρ 14 άρθρο 12 ν. 4071/2012*](https://dimosnet.gr/blog/laws/%CE%B1%CF%81%CE%B8%CF%81%CE%BF-12-%CE%B8%CE%AD%CE%BC%CE%B1%CF%84%CE%B1-%CF%80%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%BF%CF%84%CE%B1/)*, όπως αντικαταστάθηκε με το*[*άρθρο 10 του ν. 4257/2014*](https://dimosnet.gr/blog/laws/%CE%AC%CF%81%CE%B8%CF%81%CE%BF-10-7/)*και το*[*άρθρο 48 του Ν. 4325/2015*](https://dimosnet.gr/blog/laws/%CE%AC%CF%81%CE%B8%CF%81%CE%BF-48-8/)*και αντικαταστάθηκε εκ νέου με το*[*άρθρο 107 του Ν.4483/17*](https://dimosnet.gr/blog/laws/%CE%AC%CF%81%CE%B8%CF%81%CE%BF-107-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%B1%CE%BC%CE%B5%CE%B9%CE%B2%CF%8C%CE%BC%CE%B5%CE%BD%CE%BF-%CE%BC%CE%B5-%CF%84%CE%B7%CE%BD-%CE%BA%CE%B1/)*)*

*Με δεδομένα τα ανωτέρω και προκειμένου να διασφαλιστεί η ομαλή και αδιατάρακτη λειτουργία της ανταποδοτικής υπηρεσίας καθαριότητας του Δήμου και προστασίας έτσι της δημόσιας υγείας και της εύρυθμης λειτουργίας τόσο της πόλης αλλά και των δημοτικών ενοτήτων του Δήμου μας ,*

***καλείται η Δημοτική Επιτροπή να αποφασίσει :***

*Για τον προγραμματισμό πρόσληψης προσωπικού ιδιωτικού δικαίου ορισμένου χρόνου , συνολικού αριθμού είκοσι δύο (22) ατόμων για την κάλυψη των αναγκών της ανταποδοτικής υπηρεσίας Καθαριότητας του Δήμου μας , για χρονικό διάστημα οκτώ (8) μηνών για τις εξής , κατά αριθμό ατόμων , ειδικότητες :*

* *Επτά (7 ) άτομα ειδικότητας ΔΕ Οδηγών ( Απορριμματοφόρου )*
* *Δέκα πέντε (15) άτομα ειδικότητας ΥΕ Συνοδών Απορριμματοφόρων*

***Σύμφωνα με την αρ.πρωτ. 1657/25.1.2024 Βεβαίωση της Διεύθυνσης Οικονομικών Υπηρεσιών,***

 *οι δαπάνες για τις ανωτέρω προσλήψεις ανταποδοτικού χαρακτήρα θα βαρύνουν αντίστοιχα τους κάτωθι Κωδικούς Αριθμούς του σκέλους των εξόδων του προϋπολογισμού έτους 2024 ,* ***που αντιστοιχούν στην ανταποδοτική υπηρεσία Καθαριότητας :***

***1)***  *Κ.Α 20/6041 « Tακτικές αποδοχές ( περιλαμβάνονται βασικός μισθός , δώρα εορτών, γενικά και ειδικά επιδόματα ) με πίστωση ύψους 179.500,00 ευρώ*

*2) Κ.Α 20/6054.001 «Εργοδοτικές Εισφορές ΙΚΑ ( ΕΦΚΑ ) Εκτάκτων Υπηρεσίας Καθαριότητας & Ηλεκτροφωτισμού » με πίστωση ύψους 46.720,50 ευρώ*

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το με αρ.πρωτ. 6783/27.01.2023 **(** ΑΔΑ:ΨΙ6Ι46ΜΤΛ6-Δ3Κ) έγγραφο του Υπουργείου Εσωτερικών

-Την με αριθ. πρωτ. 630/10-01-2024 Εισήγηση της Δ/νσης Περιβάλλοντος

-Την με αρ. πρωτ. 1657/25-01-2024 Βεβαίωση της Διεύθυνσης Οικονομικών Υπηρεσιών

-Την υπ αριθμ.πρωτ. 1846/29-01-2024 έγγραφη εισήγηση της Δ/νσης Διοικητικών Υπηρεσιών

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

**Α. Εγκρίνει** την πρόσληψη προσωπικού, συνολικού αριθμού ΕΙΚΟΣΙ ΔΥΟ (22) ατόμων, με σχέση εργασίας Ιδιωτικού Δικαίου Ορισμένου Χρόνου, χρονικής διάρκειας ΟΚΤΩ (8) μηνών για την κάλυψη των αναγκών της ανταποδοτικής υπηρεσίας Καθαριότητας του Δήμου και συγκεκριμένα:

|  |  |  |  |
| --- | --- | --- | --- |
| **Α/Α** | **ΕΙΔΙΚΟΤΗΤΑ** | **ΑΡΙΘΜΟΣ** | **ΧΡΟΝΙΚΗ ΔΙΑΡΚΕΙΑ** |
| 1. | ΔΕ Οδηγών Απορριμματοφόρου   | ΕΠΤΑ (7) | 8 ΜΗΝΕΣ |
|  2. | ΥΕ Συνοδών Απορριμματοφόρων | ΔΕΚΑΠΕΝΤΕ (15) | 8 ΜΗΝΕΣ |

**Β**. Η δαπάνη των αποδοχών των προσληφθέντων θα βαρύνει τους παρακάτω Κ.Α. του προϋπολογισμού εξόδων οικον. έτους 2024 :

|  |  |  |  |
| --- | --- | --- | --- |
| **Α/Α** | **Κ.Α** | **ΤΙΤΛΟΣ ΚΩΔΙΚΟΥ** | **ΕΓΓΕΓΡΑΜΜΕΝΗ ΠΙΣΤΩΣΗ** |
| 1 |  20/6041 |  « Τακτικές αποδοχές ( περιλαμβάνονται βασικός μισθός , δώρα εορτών, γενικά και ειδικά επιδόματα )» | 179.500,00 € |
| 2 | 20/6054.001 | «Εργοδοτικές Εισφορές ΙΚΑ ( ΕΦΚΑ ) Εκτάκτων Υπηρεσίας Καθαριότητας & Ηλεκτροφωτισμού » |  46.720,50 € |

**Η παρούσα απόφαση πήρε αριθμό 24 /2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1.Τουμαράς Βασίλειος

2.Αγνιάδης Παναγιώτης

3.Τζουβάρας Νικόλαος

4.Παπαβασιλείου Αικατερίνη

5.Μίχας Δημήτριος ΠΙΣΤΟ ΑΠΟΣΠΑΣΜΑ

6.Ταγκαλέγκας Ιωάννης Λιβαδειά 05 -02-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ